Cirebon iku kasultanan Islam ing Jawa Kulon ing abad ka-15 lan 16 Masehi, minangka pangkalan wigati jroning jalur dedagangan lan pelayaran antar pulo. Lokasiné ing pesisir lor pulo Jawa lan ing tapel wates antara Jawa Tengah lan Jawa Kulon, agawé tlatah iki dadi plabuhan lan "jembatan" antara kabudayan Jawa lan Sundha saéngga kacipta kabudayan sing khas, ya iku kabudayan Cirebon sing ora didhominasi kabudayan Jawa utawa kabudayan Sundha.